
R E P U B L I K A    H R V A T S K A
VUKOVARSKO-SRIJEMSKA ŽUPANIJA

   A.  G. Matoša 9, 32238 Tompojevci



OPĆINSKO VIJEĆE
KLASA: 945-01/25-01/03
URBROJ: 2196-26-02-26-43
Tompojevci, 09.10.2026.


Na temelju Zakona o naknadi za imovinu oduzetu za vrijeme jugoslavenske komunističke vladavine („Narodne novine“, broj 91/1996, 39/1999, 42/1999, 92/1999, 43/2000, 131/2000, 27/2001, 34/2001, 65/2001, 118/2001, 80/2002, 81/2002 i 98/2019.), članka 29. Statuta Općine Tompojevci („Službeni vjesnik“ Vukovarsko-srijemske županije, broj 4/21 i 19/22) te članka 6. Ugovora o naknadi za imovinu oduzetu za vrijeme jugoslavenske komunističke vladavine, KLASA: 945-01/25-01/03, URBROJ: 2196-26-03-26-25 od 22. travnja 2026. godine, Općinsko vijeće Općine Tompojevci na    10. sjednici održanoj dana 09.10.2026. godine, donosi

ODLUKU
o imenovanju Povjerenstva za uvođenje u posjed ovlaštenika naknade za imovinu oduzetu za vrijeme jugoslavenske komunističke vladavine
Članak 1.
Ovom Odlukom imenuje se Povjerenstvo za uvođenje u posjed zamjenskog poljoprivrednog zemljišta  ovlaštenika naknade za imovinu oduzetu za vrijeme jugoslavenske komunističke vladavine (u daljnjem tekstu: Povjerenstvo), radi provedbe obveze Općine Tompojevci preuzete člankom 6. Ugovora o naknadi za imovinu oduzetu za vrijeme jugoslavenske komunističke vladavine, KLASA: 945-01/25-01/03, URBROJ: 2196-26-03-26-25 od 22. travnja 2026. godine (u daljnjem tekstu: Ugovor).
Ugovor je Općina Tompojevci sklopila u ime Republike Hrvatske kao obveznika prava na naknadu oduzetog poljoprivrednog zemljišta, s ovlaštenicima naknade Zlatkom Pap, Irenom Šulek (rođ. Pap) i Đurom Pap.
Članak 2.
U Povjerenstvo se imenuju:
1. TANJA VIDOVIĆ – predsjednica Povjerenstva, pravna struka
2. PETAR SOLDO – član Povjerenstva, geodetska struka
3. ŽELJKO PRIMORAC – član Povjerenstva, agronomska struka.

Članak 3.
Zadaća Povjerenstva je provesti uvođenje ovlaštenika naknade ili njihovog opunomoćenika iz članka 1. ove Odluke, svakoga u 1/3 dijela, u posjed zamjenskog poljoprivrednog zemljišta pobliže označenog u članku 2. Ugovora, u roku i na način utvrđen člankom 6. Ugovora, odnosno u roku od 30 dana od dana sklapanja Ugovora, a kada se na pojedinoj nekretnini nalaze usjevi dosadašnjeg posjednika – po skidanju usjeva.
Povjerenstvo o uvođenju u posjed sastavlja zapisnik. 

Članak 4.
Član Povjerenstva koji je službenik ili namještenik Općine Tompojevci ne ostvaruje posebnu naknadu za rad u Povjerenstvu kada te poslove obavlja u okviru redovitog radnog vremena i svojih službenih obveza.
Vanjski član Povjerenstva može ostvariti naknadu za rad ako je to prethodno uređeno posebnom odlukom općinskog načelnika i ako su za tu namjenu osigurana sredstva u Proračunu Općine Tompojevci.
Članak 5.
Stručne, administrativne i tehničke poslove za potrebe Povjerenstva obavlja Jedinstveni upravni odjel Općine Tompojevci.
Članak 6.
 Ova Odluka objavit će se u „Službenom vjesniku“ Vukovarsko-srijemske županije, a stupa na snagu osmoga dana od dana objave.





PREDSJEDNIK OPĆINSKOG VIJEĆA
                                                                                               Ivan Štefanac










DOSTAVITI: 
·  članovima Povjerenstva
·  Jedinstvenom upravnom odjelu
·  ovlaštenicima naknade – na znanje
·  pismohrani.

